Maailma juhtiva pokkeriportaali ning suurima pokkeritoa koostöös Eesti, Soome, Rootsi, Norra ja Taani mängijatele korraldatud Põhjamaade Pokkeriliiga  algas 2009. aasta augustis ning selle raames mängiti kolm turniiriseeriat. Lisaks iga turniiri osalustasudest kogunenud auhinnafondile said kõikide seeriate 50 parimat täiendavaid rahalisi auhindu ning iga seeria esikolmik pileti eksklusiivsele 9-mängija SNG-turniirile. Selle SNG võitjale olid korraldajad pannud välja suurepärase lisaauhinna - kuni kümme tuhat dollarit maksva EPT põhiturniiri paketi, kus piletivõitja võis ise valida sobiva turniirii kohas (v.a. Monte Carlo finaalturniir ja PokerStars Caribbean Adventure), kus ta kõige rohkem mängida ihaldas.